Hy was skynbaar 2.13 m lank, baie intelligent, en het o.m. deelgeneem aan die Graaff-Reinet-opstand in 1798, die Griekwas gelei in ’n aanval op die Tswanas en hom saam met sy Xhosa-vrou in Noord-Transvaal gaan vestig. Sy nasate woon vandag nog op Mara-Buys, sowat 50 km wes van Louis Trichardt. Ná sy vrou se dood verdwyn hy uit die rekord-boeke en het hy na bewering nog verder oos uitgewyk en met ’n Goanese vrou getrou by wie hy ook kinders gehad het.